FC Midtjylland bekræfter, at de har solgt Alexander Sørloth til Crystal Palace i et historisk stort salg.

Alexander Sørloth har været meldt tæt på Crystal Palace, og nu er skiftet så faldet på plads med en pris, der ser ud til at sprænge transferrekorden.

FC Midtjylland bekræfter, at de sælger 22-årige Sørloth til Crystal Palace efter bare et halvt år i klubben.

Ekstra Bladet erfarer, at prisen på Sørloth inklusiv bonusser løber op i 135 millioner kroner, mens BT mener, at prisen ligger på 142 millioner kroner alt medregnet.

Alexander Sørloth har i denne sæson scoret 10 Superliga-mål og leveret otte assists i de 19 kampe, han har spillet.